**Likumprojekta „Grozījums Izglītības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  Likumprojekts izstrādāts, lai nodrošinātu 2012.gada 16.februāra Ministru kabineta rīkojuma Nr.84 „Par Valdības rīcības plānu Deklarācijas par Valda Dombrovska vadītā Ministru kabineta iecerēto darbību īstenošanai” 104.8.pasākuma izpildi - sadarbībā ar atbildīgajām institūcijām izstrādāt normatīvo aktu pašvaldību sniegtā pakalpojuma administratīvā sloga samazināšanai neformālās interešu izglītības īstenošanas saskaņošanas jomā. |
|  2. |  Pašreizējā situācija un problēmas |  Vides aizsardzības un reģionālās attīstības ministrijas (turpmāk – VARAM) izpētē secināts, ka esošais normatīvais regulējums un no tā izrietošā administratīvā procedūra par interešu izglītības īstenošanas saskaņošanas jomu ir optimāla, tādējādi nepastāv nepieciešamība izdarīt izmaiņas esošajā kārtībā. Savukārt pieaugušo neformālās izglītības programmu licencēšanas jomā konstatētas nepilnības, kas rada administratīvo slogu pieaugušo neformālās izglītības programmu īstenotājiem. Pašreiz Izglītības likuma 46.panta piektā daļa noteic, ka, lai fiziska vai juridiska persona, kura nav reģistrēta Izglītības iestāžu reģistrā, varētu īstenot pieaugušo neformālās izglītības programmas, tai ir jāsaņem pašvaldības izsniegta licence.  Laikā no 2009.gada decembra līdz 2011.gada 31.jūlijam tika īstenots projekts „Administratīvā sloga samazināšana uzņēmējiem Latvijas - Lietuvas pierobežas reģionā (REDBURDEN)” (turpmāk - REDBURDEN projekts). Tā ietvaros tika veikts pētījums ar:* mērķi – veicināt uzņēmējdarbības attīstību;
* uzdevumu – samazināt administratīvo slogu uzņēmējiem Latvijas teritorijas pašvaldībās, kas veidojas no valsts un pašvaldību iestāžu administratīvajām prasībām.

 REDBURDEN projekta pētījumu gaitā, analizējot normatīvos aktus un pašvaldību darbību, tika izstrādāti 97 priekšlikumi, kuru ieviešana praksē uzlabotu valsts un pašvaldības iestāžu darba efektivitāti un samazinātu uzņēmēju un fizisko personu resursu patēriņu. Tā rezultātā REDBURDEN projekta ietvaros tika izstrādāts priekšlikums atteikties no pieaugušo neformālās izglītības programmu licencēšanas ar mērķi mazināt administratīvo slogu šo programmu īstenotājiem.Secināts, ka pieaugušo neformālās izglītības programmu īstenošanas licences saņemšanas procedūra sastāv vidēji no pieciem administratīviem soļiem, kuru īstenošana prasa būtiskus potenciālā pieaugušo neformālās izglītības programmu īstenotāja laika un finanšu resursus. Atsevišķu minētās licences saņemšanas administratīvo soļu mazināšana sniegtu minimālu finansiālu atvieglojumu pieaugušo neformālās izglītības īstenotājiem. Turpretim atteikšanās no licencēšanas sniegtu vērā ņemamu atvieglojumu, ko apstiprina REDBURDEN projekta laikā iegūtie rezultāti. Pastāv šādi argumenti, kas pamato REDBURDEN projekta ietvaros izstrādāto priekšlikumu atteikties no pieaugušo neformālās izglītības programmu licencēšanas:1. noklausoties pieaugušo neformālās izglītības kursu, kas īstenots uz pašvaldības izsniegtas licences pamata, tiek saņemts iestādes vārdā izsniegts izglītības dokuments, kas nav līdzvērtīgs valsts atzītam izglītības dokumentam;
2. lai saņemtu valsts atzītu izglītības dokumentu, apmācību programmai jābūt akreditētai. Tiek akreditētas tādas izglītības programmas, kas ir vismaz 160 akadēmiskās stundas garas, savukārt, pieaugušo neformālās izglītības programmu kursu garums parasti nepārsniedz 159 akadēmiskās stundas;
3. īsajiem apmācību kursiem netiek veikta kvalitātes pārbaude, turklāt pašvaldības izsniegtas licences esamība negarantē pieaugušo neformālās izglītības programmu kvalitāti. Klients pats izvērtē, vai saņemtie pakalpojumi ir pietiekami kvalitatīvi un atbilst solītajam;
4. Izglītības un zinātnes ministrijas (turpmāk – IZM) dati liecina, ka 2010.gadā 49 pašvaldībās netika nodrošinātas pieaugušo neformālās izglītības programmu licencēšanas iespējas, savukārt par 23 pašvaldībām nav informācijas. Tādējādi ne visām fiziskām un juridiskām personām, kas nav reģistrētas Izglītības iestāžu reģistrā, ir iespēja saņemt licenci.

 Neformālās izglītības programmas tiek izmantotas arī bezdarbnieku, darba meklētāju un bezdarba riskam pakļauto personu apmācību gadījumā. Līdz ar to, normatīvajos aktos ir jāsaglabā kvalitātes pārbaudes nosacījumi gadījumos, kad minētās programmas tiek iepirktas no valsts vai Eiropas Savienības struktūrfondu līdzekļiem. Līdz šim Izglītības likumā noteikto nepieciešamību pieaugušo neformālās izglītības programmu īstenotājam saņemt pašvaldības izsniegtu licenci var aizstāt ar kvalitātes pārbaudes prasību ietveršanu 25.01.2011. Ministru kabineta noteikumos Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi), ņemot vērā, ka MK noteikumi paredz aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību, kā arī *šo pasākumu īstenotāju izvēles principus* (izvērtējot pretendentus pasākumu īstenošanai pretendentam var tikt izvirzītas tādas prasības, kā, piemēram, vai pretendents ir reģistrēts saskaņā ar attiecīgo saimniecisko, profesionālo vai cita rakstura darbību regulējošo normatīvo aktu prasībām; vai pretendentam ir licence, akreditācijas lapa vai sertifikāts attiecīgo pakalpojumu sniegšanai, ja tā nepieciešamību nosaka normatīvie akti u.t.t.). Prasību noteikšanu minētajos MK noteikumos var iekļaut atsaucoties uz Bezdarbnieku un darba meklētāju atbalsta likuma 4.panta otro daļu, ministru kabinets nosaka aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību, kā arī šo pasākumu īstenotāju izvēles principus. Centrālās statistikas pārvaldes (turpmāk – CSP) veiktā pieaugušo izglītības apsekojuma dati liecina, ka 2011.gadā neformālās izglītības aktivitātēs piedalījās 30% iedzīvotāju vecumā no 25 līdz 64 gadiem. Kā skaidrojums ir minams apstāklis, ka neformālā izglītība ir laika un finanšu resursu ziņā izdevīgāka nekā formālā izglītība. Pieaugušo piedalīšanās neformālās izglītības aktivitātēs galvenokārt saistīta ar profesionālo kompetenču uzlabošanu, kas nepieciešama darba prasmju uzlabošanai. Turklāt neformālo izglītību un apmācības visbiežāk organizē darba devējs. |
|  3. |  Saistītie politikas ietekmes novērtējumi un pētījumi |  REDBURDEN projekts, kas īstenots ar mērķi veicināt uzņēmējdarbības attīstību, samazinot administratīvo slogu uzņēmējiem. Pētījuma gaitā, sadarbojoties ar pašvaldībām, tika izstrādāts priekšlikums atteikties no pieaugušo neformālās izglītības programmu licencēšanas. |
|  4. |  Tiesiskā regulējuma mērķis un būtība |  Likumprojekta primārais mērķis ir atcelt Izglītības likumā ietverto prasību licencēt pieaugušo neformālās izglītības programmas.  Likumprojekts paredz noteikt, ka pieaugušo neformālās izglītības programmas var īstenot bez licences saņemšanas pašvaldībā. |
|  5. |  Projekta izstrādē iesaistītās institūcijas |  REDBURDEN projektu laikā no 2009.gada decembra līdz 2011.gada 31.jūlijam īstenoja šādas institūcijas:* Latvijas Lauksaimniecības universitāte;
* Jelgavas pilsētas Dome;
* Šauļu pilsētas pašvaldība;
* Šauļu Universitātes Vadības inovāciju centrs.

 Saskaņā ar izvirzīto REDBURDEN projekta pētījuma uzdevumu galvenais iegūstamais rezultāts ir faktiska administratīvā sloga samazināšana uzņēmējiem. Pētījuma sagatavošanas posmā pētnieku grupa konsultējās ar Jelgavas pilsētas un Šauļu pilsētas pašvaldību speciālistiem, veicot administratīvā sloga analīzi un novērtējumu. Ņemot vērā konstatētos faktus, tika izstrādāti priekšlikumi, kas paredz izmaiņas gan nacionāla līmeņa, gan pašvaldību normatīvajos aktos. Valsts līmenī īstenojamie priekšlikumi tika iesniegti VARAM, kas tos nosūtīja valsts institūcijām izvērtēšanai atbilstoši to kompetencei; priekšlikums pieaugušo neformālās izglītības programmu licencēšanas jomā izvērtēšanai tika nosūtīts IZM. IZM rakstiski (13.09.2011. vēstule Nr.01-10/4906) sniedza VARAM vērtējumu par priekšlikuma - veikt grozījumu normatīvajā aktā saistībā ar neformālās izglītības programmu licencēšanu pašvaldībās - realizēšanas iespējām. IZM izvērtēja VARAM priekšlikumu atteikties no licences saņemšanas pieaugušo neformālās izglītības īstenošanai un sniedza atzinumu, ka atbalstāmi grozījumi Izglītības likuma 46.panta „Pieaugušo izglītības programmas” piektajā daļā. |
|  6. |  Iemesli, kādēļ netika nodrošināta sabiedrības līdzdalība |  Likumprojekts šo jomu neskar. |
|  7. |  Cita informācija |  Nav. |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Likumprojekta mērķgrupa ir pieaugušo neformālās izglītības pakalpojumu sniedzēji. IZM dati liecina, ka 2010.gadā pašvaldības licencējušas 767 pieaugušo neformālās izglītības programmas. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Likumprojekts netieši skar sabiedrību - pieaugušo neformālās izglītības pakalpojumu saņēmējus, kas pēc CSP datiem 2011.gadā vecuma grupā no 25-64 gadiem bija 30% no iedzīvotāju skaita. |
|  3. |  Tiesiskā regulējuma finansiālā ietekme |  Likumprojektam būs pozitīva finansiālā ietekme uz sabiedrības mērķgrupu - pieaugušo neformālās izglītības pakalpojumu sniedzējiem. Atceļot prasību par minēto programmu licencēšanu, izmaksas, kas saistītas ar administratīvajām procedūrām, samazinātos par vidēji LVL 139,43 vienam iesniegumam, ko apliecina REDBURDEN projekta pētījuma rezultāti. Izmaksu apjomu veido nepieciešamo dokumentu iesniegšana pašvaldībā un pašvaldības noteiktā nodeva par licences saņemšanu. |
|  4. |  Tiesiskā regulējuma nefinansiālā ietekme |  Ar likumprojektu tiek samazināts administratīvais slogs pieaugušo neformālās izglītības programmu īstenotājiem. Pēc likumprojekta apstiprināšanas tiks vienkāršota kārtība pieaugušo neformālās izglītības programmu īstenošanai. Pēc likumprojekta apstiprināšanas tām pašvaldībām, kuras ir izdevušas saistošos noteikumus par pieaugušo neformālās izglītības programmu licencēšanu saskaņā ar Izglītības likuma 46.panta piekto daļu, būs nepieciešams veikt grozījumus saistošajos noteikumos līdz 2014.gada 1.janvārim. 2010.gadā 49 pašvaldībās netika nodrošinātas pieaugušo neformālās izglītības programmu licencēšanas iespējas, savukārt par 23 pašvaldībām nav informācijas. Viens no iemesliem, kādēļ šādas programmas netika licencētas, ir nepietiekama kapacitāte (darbinieku trūkums, specializācija). Vienlaikus jānorāda, ka pašvaldībās netiek algoti tādi izglītības speciālisti, kas nodarbojas tikai ar pieaugušo neformālās izglītības programmu licencēšanu. Līdz ar to, jāsecina, ka esošo izglītības speciālistu vai citu darbinieku, kuri veica šo funkciju, noslodze tiks ietekmēta labvēlīgi. |
|  5. |  Administratīvās procedūras raksturojums |  Likumprojekts paredz mainīt līdzšinējo administratīvo procedūru, kā rezultātā tiek atcelta prasība saņemt pašvaldības izsniegtu licenci, kas nepieciešama, lai tās juridiskās un fiziskās personas, kuras nav reģistrētas Izglītības iestāžu reģistrā, varētu realizēt pieaugušo neformālās izglītības programmas. |
|  6. |  Administratīvo izmaksu monetārs novērtējums |  Likumprojekts šo jomu neskar. |
|  7. |  Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  | (tūkst. latu) |
| **Rādītāji** | **2013** | Turpmākie trīs gadi |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| **1** | **2** | **3** | **4** | **5** | **6** |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | -22,3 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | -22,3 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| **1** | **2** | **3** | **4** | **5** | **6** |
| 5.1. valsts pamatbudžets | **x** | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. Detalizēts ieņēmumu aprēķins | Nav. |
| 6.2. Detalizēts izdevumu aprēķins | Nav. |
| 7. Cita informācija |  Likumprojektam būs finansiālā ietekme uz pašvaldību budžetu ieņēmumu pozīciju „Nodeva par speciālu atļauju (licenču) izsniegšanu atsevišķu uzņēmējdarbības veidu veikšanai”. Nodevas apmērs par licenci, kas nepieciešama pieaugušo neformālās izglītības programmu īstenošanai, ir noteikts pašvaldību saistošajos noteikumos. Atkarībā no pašvaldības nodeva par licenci svārstās no LVL 8,20 līdz LVL 50. Var pieņemt, ka, ja 2010.gadā pašvaldības izsniedza 767 licences pieaugušo neformālās izglītības programmu īstenošanai, kopējie visu Latvijas pašvaldību budžeta ieņēmumi par licenču izsniegšanu 2010.gadā vidēji bija LVL 22319,70. Tā rezultātā jāsecina, ka, ar 2014.gada 1.janvāri atceļot prasību licencēt pieaugušo neformālās izglītības programmas, visu pašvaldību kopējie zaudējumi minētajā budžeta ieņēmumu pozīcijā būtu aptuveni LVL 22319,70 LVL. Līdz ar to var secināt, ka ieņēmumi par minētā pakalpojuma sniegšanu nav nozīmīgs pašvaldību budžetu ieņēmumu avots un attiecīgo licenču neizsniegšana neradīs ievērojamu negatīvu ietekmi uz pašvaldību budžetiem. Vienlaikus nav iespējams aprēķināt pašvaldību izdevumu samazinājumu, ņemot vērā, ka pašvaldībās netiek algoti atsevišķi darbinieki (izglītības speciālisti), kas nodarbojas ar pieaugušo neformālās izglītības programmas licencēšanu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti |  Pēc likumprojekta pieņemšanas tām pašvaldībām, kuras ir izdevušas saistošos noteikumus, kas attiecas uz pieaugušo neformālās izglītības programmu licencēšanu, būs nepieciešams tajos līdz 2014.gada 1.janvārim veikt attiecīgus grozījumus. |
|  2. |  Cita informācija |  Nav. |

|  |
| --- |
| **V. Tiesību akta projekta atbilstība LR starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un šīs līdzdalības rezultāti** |
|  1. |  Sabiedrības informēšana par projekta izstrādes uzsākšanu |  Uzsākot likumprojekta izstrādi, pārstāvji no biedrības „Latvijas Pieaugušo izglītības apvienības” (turpmāk – LPIA) (sanāksmē, kas norisinājās 2012.gada 1.martā) un Latvijas Pašvaldību savienības (turpmāk – LPS) (sanāksmē, kas norisinājās 2012.gada 30.oktobrī) tika informēti par likumprojekta izstrādi un aicināti sniegt komentārus un priekšlikumus. |
|  2. |  Sabiedrības līdzdalība projekta izstrādē |  Likumprojekts elektroniski nosūtīts izvērtēšanai LPIA un LPS. |
|  3. |  Sabiedrības līdzdalības rezultāti |  Sabiedrības pārstāvji izteica priekšlikumus attiecībā uz likumprojektā ietvertajām normām, sniedzot konceptuālu atbalstu VARAM sagatavotajam grozījumam Izglītības likumā. |
|  4. |  Saeimas un ekspertu līdzdalība |  Likumprojekta izstrāde tika veikta, balstoties uz REDBURDEN projekta ekspertu priekšlikumiem par nepieciešamo rīcību to fizisko un juridisko personu administratīvā sloga mazināšanai, kuras nav reģistrētas izglītības iestāžu reģistrā, taču vēlas veikt pieaugušo neformālās izglītības programmu īstenošanu. |
|  5. |  Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Vietējās pašvaldības. |
|  2. |  Projekta izpildes ietekme uz pārvaldes funkcijām |  Atceļot prasību par pieaugušo neformālās izglītības programmu licencēšanu, pašvaldību funkcijas tiks samazinātas.  |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar. |
|  6. |  Cita informācija |  Nav. |

Vides aizsardzības

un reģionālās attīstības ministrs E.Sprūdžs

Vīza: valsts sekretārs A.Antonovs

03.04.2013. 10:20

1999

D.Ziediņa

67770410, Dace.Ziedina@varam.gov.lv